section_heading: Životopis
paragraph_text: Šima Jovanovac jedan je od utemeljitelja Hrvatske glazbene unije: od 1994. trinaest godina je bio predsjednik njezine 7. podružnice u Županji. 1994. utemeljio je nakladničku kuću »Multi Music Media«, a dvije godine kasnije i producentsku kuću M Audio Video Produkcija, za koju su snimali mnogi ugledni izvođači hrvatske tamburaške glazbe, primjerice Zlatni dukati, Kristali, Romanca, Slavonske Lole, Viktorija Kulišić i drugi. Osnivač je i umjetnički ravnatelj BRODFEST-a, hrvatskog festivala domoljubne pjesme. Od 2004. godine član je Hrvatske zajednice samostalnih umjetnika. Nastupao je diljem Hrvatske i u inozemstvu, posebice za hrvatsko iseljeništvo. Njegove su skladbe često nagrađivane na mnogim uglednim festivalima tamburaške glazbe.